Pygmédykker

Pygmédykker (Tachybaptus dominicus) er en art i dykkerfamilien (Podicipedidae) og inngår i slekten Tachybaptus. Arten lever i Amerika, der den finnes fra det sørøstre Texas og østover langs den nordlige Mexicogolfen til Florida og øystatene i Karibia og videre sørover gjennom Mellom-Amerika og Sør-Amerika til det nordlige Argentina. Arten er livskraftig og består som fem underarter.

Biologi 
Pygmédykker er en mørk liten dykkerfugl som blir  lang og typisk veier . Fjærdrakten er i all hovedsak gråsort. Litt mer grålig langs halssidene og flankene, samt i buken og baken. Øynene har gul iris og nebbet er sort.

Arten benytter seg av både ferskvann og brakkvann, herunder også både permanente og midlertidige vannansamlinger. Dette inkluderer såvel dammer og vannfylte grøfter, som våtmarksområder, store og små innsjøer, sakteflytende strekninger i elver og i mangrover. Arten finnes også opp i høyder til omkring .

Pygmédykkere hekker året rundt i tropisk sone. i Texas har hekkingen en topp i tidsrommet 15. april–30. august. Reiret plasseres på en plattform i  dypt vann og forankres i vegetasjonen. Plattformen kan være flytende eller også stå direkte på bunnen. Hunnen legger normalt  med  dagers intervall. Inkubasjonen tar cirka 21 dager, og klekkingen er synkron. I de første 3–4 dagene blir kyllingene båret på ryggen til en av foreldrene, som faktisk kan dykke med inntil fire kyllinger på ryggen. Reiret benyttes som nattlig plattform av hunnen og kyllingene de første  dagene. Det er ikke kjent når avkommet blir flygedyktig.

Inndeling 
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen et al. (2008, 2017, 2020). Norske navn i parentes er ikke offisielle navn, men kun midlertidige beskrivelser.

 Mirandornithes
 Podicipediformes, lappedykkere
 Podicipedidae, dykkerfamilien
 Rollandia
 Tachybaptus, (dvergdykkere)
 †T. rufolavatus, alaotradykker (erklært utryddet i 2010)
 T. ruficollis, dvergdykker
 T. novaehollandiae, australdvergdykker
 T. pelzelnii, madagaskardykker
 T. dominicus, pygmédykker
 T. d. brachypterus, utbredt fra det vestsentrale Mexico og sørligste Texas til Panama
 T. d. bangsi, utbredt i det sørlige Baja California (Nordvest-Mexico)
 T. d. dominicus (nominatformen), utbredt i Karibia, fra Cozumel til Jomfruøyene og nordover til Bahamas
 T. d. eisenmanni, utbredt fra Vest-Ecuador til Nordvest-Peru
 T. d. brachyrhynchus, utbredt fra Øst-Colombia sørover til Nord-Argentina, Sør-Brasil og Uruguay
 Podilymbus
 Poliocephalus
 Podiceps
 Aechmophorus

Referanser

Eksterne lenker
 

Lappedykkere
Dyr formelt beskrevet av Carl von Linné
Fugler formelt beskrevet i 1766